**17. ročník, súťažnej prehliadky v speve populárnych piesní pre deti a mládež**

**pre mladých spevákov populárnej piesne, určený základným a stredným školám, umeleckým školám, regionálnym osvetovým strediskám na území Slovenskej republiky.**

**VÝBEROVÝ KONKURZ POPBB 2023**

**Výberový konkurz – informácie:**

* Do 31. mája 2023 nám na emailovú adresu ragan@sosbb.sk zašlete **videonahrávku Vašich súťažných piesní** (dve piesne z toho jedna pôvodná slovenská – viď. propozície), podľa nižšie uvedeného manuálu aj spolu s vyplnenou prihláškou.
* Po posúdení našimi porotcami budete spätne informovaní do **stredy 7. júna 2023** o úspešnosti, resp. neúspešnosti na výberovom konkurze.

**Manuál k realizácii videonahrávky na mobilný telefón:**

* Pripravte si mobilný telefón na statív, alebo stabilnú podložku.
* Otvorte aplikáciu Fotografie a zvoľte možnosť Video
* Spustite nahrávanie (klik na ikonu kamery)
* **Technické požiadavky:** Video točíte na výšku, vyhnite sa protisvetlu, eliminujte všetky cudzie zvuky (tv, rádio, otvorené okno a pod.), použite pevnú podložku, alebo statív, aby sa video netriaslo.
* Na začiatku každej piesne prosím uveďte svoje celé meno. Zaspievajte pieseň aj so sprievodom (môžete prípadne aj bez sprievodu – acapella)
* Každú pieseň nahrajte samostatne!
* Následne videozáznam nijako neupravujte!!!
* Názov nahrávky : priezvisko účastníka a názov piesne. Napr.: Kulfasová\_Mat\_srdce
* Pošlite záznam prostredníctvom portálov We Transfer, alebo <https://www.uschovna.cz/> na vyššie uvedenú mailovú adresu. **Ako názov súboru uveďte svoje celé meno!**
* **Vyplňte** **si** **prihlášku** - jednu kópiu odošlite emailom na ragan@sosbb.sk *(tlačivo na www.sosbb.sk/hudba)*
* **Spieva sa na halfplayback** – neakceptuje sa spev s nahrávkou, na ktorej spieva aj pôvodný interpret (potom spievajte radšej bez sprievodu). Môže byť aj spev so „živým“ inštrumentálnym sprievodom.
* Môžete si pripraviť aj ďalšiu rezervnú pieseň (ak by Vami vybraté piesne neboli uznané ako vhodné, resp. primerané).



